Italiano: # Usi ufficiali della lingua genovese nei secoli XIV e XV

Nel Trecento e nel Quattrocento si diffonde l’uso del genovese anche nei documenti ufficiali: il Comune dà istruzioni politiche in genovese ai suoi incaricati e diplomatici all’estero e manda lettere a regnanti ed altre personalità al di fuori dello Stato, come nel caso della lettera di istruzioni a Sicurano in missione presso il re di Cipro, o come le proposte al re d’Ungheria per un’alleanza contro i veneziani. È anche il caso del Trattato con il Khan dei Tartari, dove viene stabilito come devono essere regolati i rapporti tra i «Franchi» (gli occidentali) e i Tartari stessi. Il genovese era, a quei tempi, una lingua franca, utile per i rapporti tra Oriente e Occidente, e Genova esercitava una sorta di protettorato e patronato sugli occidentali nel loro trattare con gli orientali.

Famosissimo documento storico e linguistico è la lettera relazione di Biagio Assereto, comandante della flotta genovese, scritta dopo la «sanguinosa battaglia» di Ponza e destinata tra gli altri (in traduzione italiana) a Filippo Maria Visconti, allora signore della Liguria. Che l’artefice della straordinaria vittoria contro due re, un viceré, un principe e «un’infinità di altri baroni, cavalieri e gentiluomini» fosse un notaio e uomo politico prestato alla guerra, e non un ammiraglio o un soldato, è un fatto che colpì l’immaginazione di tanti, letterati, storici, e uomini politici: dal Foglietta e il Cigala, allo Spotorno, ai regionalisti liguri della fine dell’Ottocento, al D’Annunzio, per i quali la battaglia vinta dall’Assereto rappresentava la rinascita e la rivincita del popolo genovese – o italiano, a seconda delle sfumature politiche – e della borghesia contro i nobili e i potenti, oltre tutto stranieri. Lo scritto è inquinato con vari italianismi, e non troppo significativo in fatto di lingua, ma possiede un valore più che altro documentale.

Ligure: # Uxi offiçiæ da lengua zeneise inti secoli XIV e XV

Do Trexento e do Quattroçento se spanze l’uso do zeneise inti documenti offiçiæ ascì: o Commun o dà instruçioin politiche in zeneise a-i seu incarregæ e diplomatichi à l’estranxeo, e o manda lettie à regnanti e atre personalitæ feua Stato, comme into caxo da lettia de instruçioin à Seguran in miscion da-o Re do Çipro, ò comme e propòste a-o Re d’Ongaia pe unn’alliansa contra i Veneçien. L’é o caxo ascì do Trattou co-o Khan di Tartai, donde se mette in ciæo comme devan anâ e cöse tra i «Franchi» (i oçidentæ) e i Tartai mæximi. O zeneise o l’ea, à quelli tempi, unna lengua franca pe-i rappòrti tra Oçidente e Oriente, e Zena a l’exerçitava unna smersa de protettorato e patronato in scî oçidentæ into seu tratiâ co-e gente orientale.

Avvoxatiscimo documento istòrico e lenguistico a l’é a lettia de Giaxo Axiou, commandante de l’armâ zeneise, stæta scrita apreuvo a «sanguinenta battaja» de Ponsa e destinâ tra i atri (in traduçion italiaña) à Feipo Maria Visconti, allantoa segnô da Liguria. Che l’autô da straordinäia vittöia contra doî re, un vixeré, un prinçipe e «unn’infinità de atri Baroin, Cavalieri et zentilomini» o foïse un notaro e ommo politico impremuou a-a guæra, e no un armiraggio ò un sordatto, o l’é un fæto ch’o l’à corpio l’imaginaçion de tanti, letterati, istòrichi e òmmi politichi; da-o Foggetta e o Çigaa, a-o Spotorno, a-i regionalisti liguri da fin de l’Euttoçento, a-o D’Annunzio, pe-i quæ a battaggia guägna da l’Axiou a rappresentava a renascion e a revinçita do popolo zeneise – ò italian, à segonda de sfummatue politiche – e da borghexia contra i nòbili e i potenti, pe de ciù foresti. O scrito o l’é mescciou de varri italianiximi, e no guæi scignificativo in ponto lengua, ma o l’à ciù che atro un valô documentäio.